Α4-0319/95

Πρόταση κανονισμού του Συμβουλίου του Συμβουλίου σχετικά με την κοινή οργάνωση αγοράς στον τομέα του ρυζιού COM(95)0331 - C4-0405/95 - 95/0203(CNS)

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 1

>Αρχικό κείμενο>

ότι ο νέος προσανατολισμός της κοινής γεωργικής πολιτικής πρέπει να έχει ως στόχο τη βελτίωση των ισορροπιών της αγοράς, καθώς επίσης και τη βελτίωση της ανταγωνιστικότητας των γεωργικών προϊόντων,

>Κείμενο μετά την ψηφοφορία στο ΕΚ>

ότι ο νέος προσανατολισμός της κοινής γεωργικής πολιτικής πρέπει να έχει ως στόχο τη βελτίωση των ισορροπιών της αγοράς, καθώς επίσης και τη βελτίωση της ανταγωνιστικότητας των γεωργικών προϊόντων και τη στήριξη της κοινοτικής προτίμησης,

(Τροπολογία 2)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι το καθεστώς συναλλαγών που απορρέει από τη συμφωνία ΓΣΔΕ απαιτεί μία στρατηγική διαδικασία για τη βελτίωση των προδιαγραφών ποιότητας, ώστε να καταστεί δυνατή η ανταγωνιστικότητα της κοινοτικής παραγωγής[semigr ] ότι η συγκεκριμένη πολιτική ποιότητας δεν θα πρέπει να περιορίζεται σε προσαυξήσεις και μειώσεις τιμών και αντισταθμιστικές πληρωμές[semigr ] ότι, για να υπάρξει ένας προσανατολισμός ως προς τις ποικιλίες, θα πρέπει να ακολουθηθεί μια πολιτική για τη στήριξη της έρευνας και του πειραματισμού σε ποικιλίες ποιότητος με την παροχή σειράς κινήτρων που να αντισταθμίζουν τις προσπάθειες προσαρμογής που πραγματοποιούν οι παραγωγοί[semigr ]

(Τροπολογία 3)

Αιτιολογική σκέψη 5

>Αρχικό κείμενο>

ότι η τροποποίηση του καθεστώτος παρέμβασης, με στόχο την αναζήτηση των ευρύτερων δυνατοτήτων διάθεσης του προϊόντος, χωρίς την ανάγκη να αναλαμβάνεται αυτό από τις αποθήκες του οργανισμού παρέμβασης, θα οδηγούσε σε βελτίωση της ευκινησίας της αγοράς και θα προκαλούσε υγιέστερες αντιδράσεις της στην πρόκληση που δημιουργεί η δασμοποίηση των εισφορών και στις ευρύτερες συγκυριακές διακυμάνσεις του επιπέδου των τιμών που θα προκύψουν[semigr ] ότι μία τροποποίηση αυτού του είδους θα επιτρέψει να διατηρηθεί ο αρχικός χαρακτήρας της παρέμβασης, ώστε η ίδια να μη μεταβληθεί σε αγορά[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 4)

Αιτιολογική σκέψη 6

>Αρχικό κείμενο>

ότι, κατά συνέπεια, είναι απαραίτητο να υπαχθεί η αγορά στην παρέμβαση με την προηγούμενη εφαρμογή καθεστώτος προληπτικής παρέμβασης, σύμφωνα με το οποίο ο παραγωγός θα αποθεματοποιεί το προϊόν και θα εισπράττει προκαταβολή επί της τιμής παρέμβασης, με τη δυνατότητα να το πωλεί ο ίδιος στην περίπτωση που ο οργανισμός παρέμβασης δεν το προωθεί προς πώληση[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογίες 20 και 5)

Άρθρο 3, παράγραφος 1

>Αρχικό κείμενο>

1. Για το ρύζι paddy, καθορίζονται οι εξής τιμές παρέμβασης:

351,00 Ecu/t για την περίοδο εμπορίας 1996-1997[semigr ]

333,45 Ecu/t για την περίοδο εμπορίας 1997-1998[semigr ]

315,90 Ecu/t για την περίοδο εμπορίας 1998-1999[semigr ]

298,35 Ecu/t για την περίοδο εμπορίας 1999-2000 και για τις επόμενες[semigr ]

>Κείμενο μετά την ψηφοφορία στο ΕΚ>

1. Για το ρύζι paddy, καθορίζονται οι εξής τιμές παρέμβασης:

337,84 Ecu/t για την περίοδο εμπορίας 1996-1997[semigr ]

324,68 Ecu/t για την περίοδο εμπορίας 1997-1998[semigr ]

311,52 Ecu/t για την περίοδο εμπορίας 1998-1999[semigr ]

298,35 Ecu/t για την περίοδο εμπορίας 1999-2000 και για τις επόμενες[semigr ]

>Κείμενο μετά την ψηφοφορία στο ΕΚ>

Η τιμή παρέμβασης καθορίζεται για ποιοτικό τύπο που καθορίζει το Συμβούλιο με ειδική πλειοψηφία μετά από πρόταση της Επιτροπής και αφού προηγηθεί διαβούλευση με το Ευρωπαϊκό Κοινοβούλιο.

>Κείμενο μετά την ψηφοφορία στο ΕΚ>

Για τις περιόδους 1996/97 - 1999/2000 ο ποιοτικός τύπος είναι εκείνος που ορίζεται από τον κανονισμό 1423/76

(1) (ΕΕ L 166 της 25.06.1976, σελ. 20).

(Τροπολογία 6)

Άρθρο 4

>Αρχικό κείμενο>

Κατά το διάστημα από 1ης Ιανουαρίου μέχρι 30ης Απριλίου, το ρύζι paddy μπορεί να υπόκειται σε καθεστώς προληπτικής παρέμβασης για διάρκεια τεσσάρων μηνών.

Στο διάστημα αυτό:

α) ο παραγωγός:

- εξασφαλίζει την αποθήκευση του προϊόντος,

- επωφελείται, με προϋποθέσεις που απομένει να καθορισθούν, προκαταβολής ίσης προς το 60% της τιμής παρέμβασης που ισχύει για τον ποιοτικό τύπο[semigr ]

β) το ρύζι paddy που έχει τεθεί υπό καθεστώς προληπτικής παρέμβασης είναι δυνατό να διατεθεί, με βάση λεπτομέρειες που απομένει να καθορισθούν:

- είτε από τον παραγωγό,

- είτε από τον οργανισμό παρέμβασης, για εξαγωγή ή για τον εφοδιασμό της εσωτερικής αγοράς.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

Η διάθεση από μέρους του παραγωγού υπόκειται στην έγκριση του οργανισμού παρέμβασης και προϋποθέτει την επιστροφή της προκαταβολής που τυχόν έχει εισπραχθεί.

Η διάθεση του προϊόντος προς πώληση από τον οργανισμό παρέμβασης γνωστοποιείται αμέσως στον παραγωγό. Η πώληση από τον εν λόγω οργανισμό, συνεπάγεται την καταβολή του υπόλοιπου της τιμής παρέμβασης που ισχύει κατά την έξοδο του προϊόντος από τις αποθήκες του παραγωγού, προσαρμοσμένο βάσει της ποιότητας που διαπιστώνεται την ίδια χρονική στιγμή, σύμφωνα με τις διατάξεις που καθορίζονται από την εφαρμογή του άρθρου 9.

(Τροπολογία 7)

Άρθρο 5, παράγραφος 1

>Αρχικό κείμενο>

1. Κατά το διάστημα από 1ης Μαΐου μέχρι 31ης Αυγούστου, οι οργανισμοί παρέμβασης αγοράζουν τις ποσότητες του ρυζιού paddy που τους προσφέρονται, εφόσον το προϊόν έχει προηγουμένως υποβληθεί στο καθεστώς που προβλέπει το άρθρο 4 και εφόσον οι προσφορές ανταποκρίνονται σε προϋποθέσεις, τόσο ποιοτικές όσο και ποσοτικές, που απομένει να καθορισθούν.

>Κείμενο μετά την ψηφοφορία στο ΕΚ>

1. Κατά το διάστημα από 1ης Ιανουαρίου μέχρι 31ης Αυγούστου, οι οργανισμοί παρέμβασης αγοράζουν τις ποσότητες του ρυζιού paddy που τους προσφέρονται, εφόσον οι προσφορές ανταποκρίνονται σε προϋποθέσεις, τόσο ποιοτικές όσο και ποσοτικές, που απομένει να καθορισθούν.

(Τροπολογία 8)

Άρθρο 5, παράγραφος 2

>Αρχικό κείμενο>

2. Στην περίπτωση που η ποιότητα του προσφερόμενου ρυζιού paddy διαφέρει από τον ποιοτικό τύπο για τον οποίο έχει ορισθεί η τιμή παρέμβασης, η εν λόγω τιμή προσαρμόζεται ανάλογα, με τις προσαυξήσεις ή τις μειώσεις. Οι προσαυξήσεις και οι μειώσεις που εφαρμόζονται στην τιμή παρέμβασης μπορούν να καθορισθούν, προκειμένου να εξασφαλισθεί ο προσανατολισμός της παραγωγής προς συγκεκριμένες ποικιλίες.

>Κείμενο μετά την ψηφοφορία στο ΕΚ>

2. Οι παράμετροι του ποιοτικού τύπου καθορίζονται λαμβάνοντας υπόψη τις συνθήκες υγρότητας, απόδοσης, κ.λπ. του ρυζιού που παράγεται στην ΕΕ. Στην περίπτωση που η ποιότητα του προσφερόμενου ρυζιού paddy διαφέρει από τον ποιοτικό τύπο για τον οποίο έχει ορισθεί η τιμή παρέμβασης, η εν λόγω τιμή προσαρμόζεται ανάλογα, με τις προσαυξήσεις. Ο προσανατολισμός της παραγωγής προς συγκεκριμένες ποικιλίες δεν εξασφαλίζεται μόνο με προσαυξήσεις στην τιμή παρέμβασης, αλλά με μία πραγματική πολιτική υποστήριξης της έρευνας και του πειραματισμού σε ποιοτικές ποικιλίες, αφ' ενός, και με τη θέσπιση κινήτρων που να αντισταθμίζουν τις προσπάθειες προσαρμογής που πραγματοποιούν οι παραγωγοί, αφ' ετέρου.

(Τροπολογία 9)

Άρθρο 6

>Αρχικό κείμενο>

Είναι δυνατό να αποφασισθεί η λήψη ειδικών μέτρων, ώστε:

- να αποφευχθεί η μαζική προσφυγή στην εφαρμογή των άρθρων 4 και 5 σε ορισμένες περιοχές της Κοινότητας,

- να αναπληρωθεί η τυχόν έλλειψη ρυζιού paddy ως συνέπεια φυσικών καταστροφών.

>Κείμενο μετά την ψηφοφορία στο ΕΚ>

Είναι δυνατό να αποφασισθεί η λήψη ειδικών μέτρων, ώστε να αναπληρωθεί η τυχόν έλλειψη ρυζιού paddy ως συνέπεια φυσικών καταστροφών σε ορισμένες κοινοτικές περιοχές παραγωγής.

(Τροπολογία 10)

Άρθρο 7, παράγραφος 1

>Αρχικό κείμενο>

1. Οι κοινοτικοί παραγωγοί ρυζιού είναι δυνατόν να διεκδικήσουν την καταβολή αντισταθμιστικού ποσού με τους όρους που ορίζονται στο παρόν άρθρο και σύμφωνα με λεπτομέρειες που απομένει να καθορισθούν.

>Κείμενο μετά την ψηφοφορία στο ΕΚ>

1. Οι κοινοτικοί παραγωγοί ρυζιού είναι δυνατό να διεκδικήσουν από την περίοδο εμπορίας 1996/1997 και εφεξής την καταβολή αντισταθμιστικού ποσού με τους όρους που ορίζονται στο παρόν άρθρο.

(Τροπολογία 11)

Άρθρο 7, παράγραφος 3

>Αρχικό κείμενο>

3. Τα ποσά της αντισταθμιστικής πληρωμής προσδιορίζονται με βάση το μέσο όρο των γεωργικών αποδόσεων που διαπιστώθηκαν στα κράτη μέλη κατά τη συγκομιδή του 1992, 1993 και 1994. Ωστόσο, για την Ισπανία και την Πορτογαλία τα ποσά αυτά καθορίζονται με βάση τις περιόδους 1990-1992 και 1989-1991, αντιστοίχως. Τα εν λόγω ποσά καθορίζονται ως εξής:

>Κείμενο μετά την ψηφοφορία στο ΕΚ>

3. Τα ποσά της αντισταθμιστικής πληρωμής προσδιορίζονται με βάση το μέσο όρο των γεωργικών αποδόσεων που διαπιστώθηκαν στα κράτη μέλη κατά τη συγκομιδή του 1993, 1994 και 1995. Τα εν λόγω ποσά θα καθορισθούν σύμφωνα με τη διαδικασία του άρθρου 23.

>Αρχικό κείμενο>

Ecu/εκτάριο 1997-98 1998-99 1999-2000

Ισπανία 111,44 222,89 334,33

Γαλλία 92,84 185,68 278,52

Γαλ.Γουϊάνα 130,05 260,1 390,14

Ελλάς 131,27 262,55 393,82

Ιταλία 102,14 204,28 306,42

Πορτογαλία 83,19 166,37 249,56

>Αρχικό κείμενο>

Με στόχο να εξασφαλισθεί καλύτερος προσανατολισμός της παραγωγής, τα αντισταθμιστικά ποσά είναι δυνατό να διαφοροποιηθούν με την εφαρμογή προσαυξήσεων και μειώσεων ανάλογα με την ποικιλία.

>Κείμενο μετά την ψηφοφορία στο ΕΚ>

Με στόχο να εξασφαλισθεί καλύτερος προσανατολισμός της παραγωγής συναρτήσει των αναγκών της αγοράς, τα αντισταθμιστικά ποσά είναι δυνατόν να αυξηθούν κατά τρόπο που να αποζημιώνει τον παραγωγό για την σε πραγματικές τιμές εισοδηματική απώλεια που υπέστη λόγω της εφαρμογής νέων ποιοτικών προδιαγραφών.

Τα σχετικά κριτήρια θα προσδιορισθούν από την Επιτροπή σύμφωνα με τη διαδικασία του άρθρου 23.

(Τροπολογίες 12 και 23)

Άρθρο 7, παράγραφος 4, πρώτο εδάφιο

>Αρχικό κείμενο>

4. Ορίζεται μέγιστη εγγυημένη κοινοτική επιφάνεια, (ΜΕΚΕ), κατανεμημένη ανάμεσα στα κράτη μέλη (μέγιστη εγγυημένη εθνική επιφάνεια, ΜΕΕΕ). Οι εν λόγω επιφάνειες προσδιορίζονται, ως μέσος εκταρίων, με βάση τις εκτάσεις που διαπιστώθηκαν στα κράτη μέλη 1992, 1993 και 1994. Ωστόσο, για την Ισπανία και την Πορτογαλία οι εκτάσεις που λαμβάνονται υπόψη προσδιορίζονται με βάση τις περιόδους 1990-1992 και 1989-1991, αντιστοίχως. Οι εκτάσεις αυτές καθορίζονται ως εξής:

>Κείμενο μετά την ψηφοφορία στο ΕΚ>

4. Ορίζεται μέγιστη εγγυημένη κοινοτική επιφάνεια, (ΜΕΚΕ), κατανεμημένη ανάμεσα στα κράτη μέλη (μέγιστη εγγυημένη εθνική επιφάνεια, ΜΕΕΕ). Οι εν λόγω επιφάνειες προσδιορίζονται, ως μέσος εκταρίων, με βάση τις εκτάσεις που διαπιστώθηκαν στα κράτη μέλη 1993, 1994 και 1995. Ωστόσο, για την Ισπανία και την Πορτογαλία οι εκτάσεις που λαμβάνονται υπόψη προσδιορίζονται με βάση τις περιόδους 1990-1992 και 1989-1991, προσαυξημένες κατά το μέσο ποσοστό αύξησης των εκτάσεων που έχει καταγραφεί στις άλλες παραγωγούς χώρες κατά την περίοδο 1993-1995 σε σχέση με τις ανωτέρω περιόδους. Για τη Γουϊάνα, οι εκτάσεις καθορίζονται πάνω σε αυτές τις βάσεις και λαμβανομένης υπόψη της σπουδαιότητας της καλλιέργειας αυτής για την ανάπτυξη των υπεραπόκεντρων περιφερειών της Ένωσης και για την περιβαλλοντική και κοινωνική ισορροπία ορισμένων περιφερειών της Ένωσης. Οι εκτάσεις αυτές καθορίζονται σύμφωνα με τη διαδικασία του άρθρου 23.

>Αρχικό κείμενο>

Ευρωπαϊκή Κοινότητα: 396.607 εκτ.

Ισπανία : 89.711 εκτ.

Γαλλία : 23.500 εκτ.

Γαλ.Γουϊάνα: 3.747 εκτ.

Ελλάς: 18.731 εκτ.

Ιταλία: 228.034 εκτ.

Πορτογαλία: 32.884 εκτ.

(Τροπολογία 13)

Άρθρο 7, παράγραφος 4, 2ο εδάφιο

>Αρχικό κείμενο>

Εάν οι εκτάσεις καλλιέργειας ρυζιού υπερέβησαν, στη διάρκεια ενός χρόνου, τη μέγιστη εγγυημένη κοινοτική επιφάνεια, εφαρμόζεται για το ίδιο έτος παραγωγής:

- σε όλους τους παραγωγούς, μείωση του αντισταθμιστικού ποσού ίση προς το εξαπλάσιο του ποσοστού υπέρβασης για τις πρώτες πέντε ποσοστιαίες μονάδες υπέρβασης[semigr ]

- σε περίπτωση υπέρβασης πέραν των πρώτων πέντε μονάδων, εφαρμόζεται συμπληρωματική μείωση στους παραγωγούς των κρατών μελών που υπερβαίνουν πέραν των πέντε μονάδων τη μέγιστη εγγυημένη εθνική επιφάνεια. Η μείωση αυτή θα είναι ίση με το εξαπλάσιο του ποσοστού υπέβασης της ΜΕΕΕ πέραν των πέντε μονάδων. Ωστόσο, το τελευταίο αυτό ποσοστό μπορεί να διορθωθεί για να ληφθεί ιδίως υπόψη η δυνατότητα ότι σε ένα ή περισσότερα κράτη μέλη η μέγιστη εγγυημένη εθνική επιφάνεια επαυξημένη κατά 5% δεν χρησιμοποιήθηκε εξολοκλήρου. Στην περίπτωση αυτή, η συμπληρωματική μείωση που προβλέπεται στο παρόν άρθρο δύναται να προσαρμοσθεί, λαμβάνοντας υπόψη, αναλογικά, τη ΜΕΕΕ των κρατών μελών τα οποία αφορά τη συμπληρωματική μείωση. Ωστόσο, η διόρθρωση πρέπει να διασφαλίζει ότι η μέση σταθμισμένη μείωση της Κοινότητας στο σύνολό της είναι ίση με το ποσοστό υπέρβασης της ΜΕΕΕ.

>Κείμενο μετά την ψηφοφορία στο ΕΚ>

Εάν οι εκτάσεις καλλιέργειας ρυζιού υπερέβησαν, στη διάρκεια ενός χρόνου, τη μέγιστη εγγυημένη κοινοτική επιφάνεια, εφαρμόζεται για το ίδιο έτος παραγωγής σε περίπτωση υπέρβασης μεγαλύτερης της ΜΕΕΕ, στους παραγωγούς των κρατών μελών που υπερβαίνουν την δική τους ΜΕΕΕ επιβάλεται μείωση ίση με το ποσοστό υπέρβασης με της ΜΕΕΕ. Ωστόσο, το τελευταίο αυτό ποσοστό μπορεί να διορθωθεί για να ληφθεί ιδίως υπόψη η δυνατότητα ότι σε ένα ή περισσότερα κράτη μέλη η μέγιστη εγγυημένη εθνική επιφάνεια δεν χρησιμοποιήθηκε εξολοκλήρου. Στην περίπτωση αυτή, η μείωση που προβλέπεται στο παρόν άρθρο δύναται να προσαρμοσθεί, λαμβάνοντας υπόψη, αναλογικά, τη ΜΕΕΕ των κρατών μελών τα οποία αφορά τη μείωση. Ωστόσο, η διόρθρωση πρέπει να διασφαλίζει ότι η μέση σταθμισμένη μείωση της Κοινότητας στο σύνολό της είναι ίση με το ποσοστό υπέρβασης της ΜΕΕΕ.

(Τροπολογία 14)

Άρθρο 7, παράγραφος 4, τελευταίο εδάφιο

>Αρχικό κείμενο>

Για κάθε περιφέρεια παραγωγής, το κράτος μέλος υποχρεούται να υποβάλει στην Επιτροπή λεπτομερή στοιχεία για κάθε ποικιλία ρυζιού που αντιστοιχεί στις καλλιεργούμενες εκτάσεις, τις αποδόσεις, την παραγωγή και τα αποθέματα που υπάρχουν τόσο στα χέρια των παραγωγών όσο και στις μονάδες επεξεργασίας. Τα στοιχεία αυτά θα χορηγούνται βάσει καθεστώτος υποχρεωτικών δηλώσεων των παραγωγών και των μονάδων επεξεργασίας ρυζιού, το οποίο διαχειρίζεται και ελέγχει το κράτος μέλος.

>Κείμενο μετά την ψηφοφορία στο ΕΚ>

Για κάθε περιφέρεια παραγωγής, το κράτος μέλος υποχρεούται να υποβάλει στην Επιτροπή λεπτομερή στοιχεία για κάθε οικογένεια ποικιλίας ρυζιού που αντιστοιχεί στις καλλιεργούμενες εκτάσεις, τις αποδόσεις, την παραγωγή και τα αποθέματα που υπάρχουν τόσο στα χέρια των παραγωγών όσο και στις μονάδες επεξεργασίας. Τα στοιχεία αυτά θα χορηγούνται βάσει καθεστώτος υποχρεωτικών δηλώσεων των παραγωγών και των μονάδων επεξεργασίας ρυζιού, το οποίο διαχειρίζεται και ελέγχει το κράτος μέλος.

>Κείμενο μετά την ψηφοφορία στο ΕΚ>

Τα κράτη μέλη δύνανται, τηρουμένων των κριτηρίων που προβλέπονται από το άρθρο 7, να καθορίσουν τις μέγιστες εγγυημένες εκτάσεις ανά ομογενείς περιφέρειες.

>Κείμενο μετά την ψηφοφορία στο ΕΚ>

Τα κράτη μέλη θα λάβουν υπόψη τους την ανάγκη να παρέχουν την προτεραιότητα καλλιέργειας στις περιοχές που ενδιαφέρονται για την εφαρμογή συστημάτων περιοδικής αξιοποίησης χωραφιών που περιέχουν αλάτι.

(Τροπολογία 15)

Άρθρο 9, σημείο β), τρίτη παύλα

>Αρχικό κείμενο>

- τις διαδικασίες και τις προϋποθέσεις ανάληψης από τους οργανισμούς παρέμβασης, καθώς και κάθε άλλη λεπτομέρεια σχετικά με την παρέμβαση[semigr ]

>Κείμενο μετά την ψηφοφορία στο ΕΚ>

- τις διαδικασίες και τις προϋποθέσεις ανάληψης από τους οργανισμούς παρέμβασης[semigr ]

(Τροπολογία 16)

Άρθρο 9, σημείο β), τελευταία παύλα

>Αρχικό κείμενο>

- ενδεχομένως, την κατάθεση εγγύησης έναντι των προκαταβολών που προβλέπει το άρθρο 4, παράγραφος 1 στοιχείο α)[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 17)

Άρθρο 9, σημεία γ) και δ)

>Αρχικό κείμενο>

γ) το είδος και η εφαρμογή των μέτρων που προβλέπει το άρθρο 6.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

δ) οι λεπτομέρειες εφαρμογής του άρθρου 7 και οι προσαυξήσεις και μειώσεις που ισχύουν προκειμένου για την καταβολή αντισταθμιστικής πληρωμής.

>Κείμενο μετά την ψηφοφορία στο ΕΚ>

δ) οι λεπτομέρειες εφαρμογής του άρθρου 7 και οι προσαυξήσεις που ισχύουν προκειμένου για την καταβολή αντισταθμιστικής πληρωμής.

(Τροπολογία 18)

Άρθρο 12, παράγραφος 4, τελευταία παύλα

>Αρχικό κείμενο>

στον προσδιορισμό του επιπλέον ποσού για την προστασία της βιομηχανίας και στις απαραίτητες διατάξεις προκειμένου για τον υπολογισμό και τον καθορισμό των τιμών εισαγωγής, καθώς και για την επιβεβαίωσή τους.

>Κείμενο μετά την ψηφοφορία στο ΕΚ>

στον προσδιορισμό του επιπλέον ποσού για την προστασία της βιομηχανίας και στις απαραίτητες διατάξεις προκειμένου για τον υπολογισμό και τον καθορισμό των τιμών εισαγωγής, καθώς και στον καθορισμό των τιμών που πρέπει να ληφθούν υπόψη.

(Τροπολογία 19)

Άρθρο 26, παράγραφος 5, εδάφιο 1α (νέο)

>Κείμενο μετά την ψηφοφορία στο ΕΚ>

- οι διατάξεις του άρθρου 10 του κανονισμού 3508/92, ισχύουν, τηρουμένων των αναλογιών, και για το καθεστώς στήριξης για το οποίο γίνεται λόγος στο πρώτο εδάφιο.

Ψήφισμα νομοθετικού περιεχομένου που αποτελεί τη γνώμη του ΕυρωπαϊκούΚοινοβουλίου επί της πρότασης του Συμβουλίου όσον αφορά την κοινή οργάνωσηαγοράς στον τομέα του ρυζιού COM(95)0331 - C4-0405/95 - 95/0203(CNS)

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95)0331 - C4-0405/95 - 95/0203(CNS),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 42 και 43 της Συνθήκης (C4-0405/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων, της Επιτροπής Ανάπτυξης και Συνεργασίας και της Επιτροπής Ελέγχου του Προϋπολογισμού (Α4-0319/95),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. ζητεί από το Συμβούλιο να το ενημερώσει εφόσον προτίθεται να αποκλίνει από το κείμενο το οποίο ενέκρινε[semigr ]

3. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.